Ajasta ja vedestä - Aula & Co
Etusivu / Kirja / Syksy 2020 / Andri Snær Magnason Ajasta ja vedestä
Tarina ihmiskunnan menneisyydestä ja tulevaisuudesta ilmaston muuttuessa
Islantilainen Andri Snær Magnason tapaa johtavan ilmastoasiantuntijan, joka pyytää häntä kirjoittamaan kirjan maailman polttavimmasta kysymyksestä, ilmastonmuutoksesta. Eikö se ole tutkijoiden tehtävä? hän kysyy, ja tutkija vastaa, että ihmiset ymmärtävät tarinoita, eivät numeroita.
Vuonna 2180 Magnasonin lapsenlapsenlapset ovat 90-vuotiaita ja hän miettii, millaisessa maailmassa he tulevat elämään. Edes meidän lapsenlapsemme, toisin kuin Magnasonin isovanhemmat, eivät enää voi viettää häämatkaansa jäätiköllä vaeltaen. Ne ovat sulaneet.
”Seuraavien sadan vuoden aikana elämä maapallolla tulee muuttumaan perinpohjaisesti. Jäätiköt sulavat, merenpinta nousee ja merivesi happamoituu pahemmin kuin viimeiseen 50 miljoonaan vuoteen. Nämä muutokset tulevat vaikuttamaan kaikkeen elämään – jokaiseen tuntemaamme ihmiseen, jokaiseen ihmiseen, jota rakastamme. Ne ovat monimutkaisempia kuin asiat, joihin yleensä törmäämme, suurempia kuin kaikki tähänastiset kokemuksemme yhteensä, suurempia kuin itse kieli. Millaiset sanat riittäisivät käsittelemään tämän suuruusluokan ongelmia?”
Andri Snær Magnason on löytänyt oikeat sanat. Ajasta ja vedestä on filosofisesti, kirjallisesti, henkilökohtaisesti ja tieteellisesti perusteltu lähestymistapa ilmastontutkimukseen – alkaen taivaallisista lehmistä kertovista ikivanhoista myyteistä isovanhempien ja sukulaisten tarinoihin sekä kohtaamisiin ja keskusteluihin dalai-laman kanssa. Kirja yhdistää henkilökohtaisen ja poliittisen ja näyttää, minkä kanssa olemme tekemisissä. Se on vakava kutsu ryhtyä toimeen.
Ajasta ja vedestä määrä
Tuotetunnus (SKU): 9789523640627 Osastot: Kirja, Syksy 2020, Tieto Avainsanat tuotteelle historia, ilmastonmuutos, käännetty tieto, luonto, tietokirjallisuus, tulevaisuus, yhteiskunta
ISBN 9789523640627
E-kirja 9789523641051
Äänikirja 9789523640887
Islanninkielinen alkuteos Um tímann og vatnið
Andri Snar Magnason on islantilainen lasten-ja nuortenkirjailija, jonka teoksia on käännetty monille kielille. Magnason on paitsi moneen kertaan palkittu kirjailija myös aktiivinen yhteiskuntakriitikko, joka sadun, fantasian ja huumorin keinoin ottaa teoksissaan kantaa maailman ja yhteiskunnan epäkohtiin. Vuonna 2016 hän oli ehdolla Islannin presidentinvaaleissa.
Ale! 18,90 € 10,00 € sis alv 10 % Lisää ostoskoriin